Diari Oficial de la Generalitat Valenciana


Sumari del DOGV 698, del 09-11-1987 (1987/809921)

RESOLUCIÓ de 16 de setembre de 1987, del Conseller d'Obres Públiques, Urbanisme i Transports, per la qual s'aprova definitivament el projecte de Modificació del Pla General de València en la Zona Industrial de Torrent, tret de l'àrea afectada per la carretera de la Xarxa Bàsica Metropolitana que creua la carretera del Mas del Jutge en el Polígon Industrial d'aquest mateix nom.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   698

Data del DOGV
:   09-11-1987

Secció del DOGV
:   ALTRES DISPOSICIONS

Número del document
:   1987/809921


Data del document
:   16-09-1987

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 16 de setembre de 1987, del Conseller d'Obres Públiques, Urbanisme i Transports, per la qual s'aprova definitivament el projecte de Modificació del Pla General de València en la Zona Industrial de Torrent, tret de l'àrea afectada per la carretera de la Xarxa Bàsica Metropolitana que creua la carretera del Mas del Jutge en el Polígon Industrial d'aquest mateix nom.  
Vist el Projecte de «Modificació del Pla General de València en la zona industrial de Torrent» (Polígon Industrial Mas del Jutge) i  
Vist que en data 7 de juliol de 1987 l'Ajuntament de Torrent sol·licità l'aprovació definitiva de la «Modificació del Pla General de València en la zona industrial de Torrent» en compliment del que disposa l'article 40.1.b) de la Llei del Sòl i Ordenació Urbana de 2 de maig de 1975.  
Vist que la dita Modificació de Pla General s'aprova inicialment per majoria absoluta en data 29 de desembre de 1986.  
Vist que se sotmeté a informació pública pel Butlletí Oficial de la Província de València núm. 27, de data 2 de febrer de 1987, i pel diari Las Provincias de Valencia en data de 17 de gener de 1987.  
Vist que durant la informació pública s'hi van rebre tres al·legacions que foren objecte d'informació per la Corporació, i que se'n donà notícia a les persones interessades de la resolució adoptada en cada cas concret.  
Vist que en conseqüència l'Ajuntament aprovà provisionalment l'esmentada Modificació de Pla General en data 6 d'abril de 1987.  
Vist que en compliment de l'article 131.1 del Reglament de Planejament, l'Ajuntament sol·licità informe de la Diputació Provincial de València, el qual, amb data 20 de maig de 1987, fa esment concís dels punts següents:  
- S'augmenta la classificació de sòl industrial a 50'75 Ha a partir de 10'92 Ha consolidades per l'edificació des de l'eix vial de la carretera del Mas del Jutge, la qual cosa suposa el 5% del total de 1.585 Ha de sòl urbà delimitat pel Pla General de Torrent.  
- El sistema d'accessos al Polígon Industrial projectat en la proposta de modificació origina un nou vial que naix del quart cinturó de la xarxa arterial de València, discorreix pel terme d?Alaquàs i finalment travessa el barranc de Torrent i enllaça amb la carretera del Mas del Jutge. Aquest nou vial no figura en cap tipus de planejament aprovat fins ara i com afecta a dos municipis haurà de figurar en la Revisió dels respectius Plans Generals d?Alaquàs i Torrent per tal que tinguen vigència legal.  
Vist que en compliment del mateix article la Comissió Territorial d'Urbanisme va emetre informe favorable en la sessió de 28 de juliol de 1987, en el qual considera correcta la tramitació i documentació presentada, considerant que la Modificació té per objecte ordenar la zona industrial del Mas del Jutge de Torrent, classificant com a Sòl Urbà tot l?àmbit de la zona, la qual ha arribat a un grau de consolidació superior a les dues terceres parts, i manifestant que queda justificada la conveniència i l'oportunitat de la formulació i que el contingut del Projecte s'ajusta a l'exigit en la legislació urbanística vigent.  
Vist que el contingut del Projecte no contradiu les determinacions contingudes en les «Normes de Coordinació Metropolitana» en l?àmbit territorial del Consell Metropolità de l'Horta, pel que fa a usos i classificació de sòl, aprovades inicialment en data 27 de juliol de 1987 i en termini d'informació pública en l'actualitat, tret del que fa referència a la xarxa viària, on s'observen desajusts amb la Xarxa Bàsica Metropolitana que es recull en les esmentades Normes de Coordinació. En aquest sentit, ha d'ajustar-se el traçat de la carretera procedent d?Alaquàs i Picanya, que forma part de la Xarxa Bàsica Metropolitana i que constitueix un segon accés al Polígon Industrial a banda de la carretera del Mas del Jutge amb origen a Torrent i a la qual troba perpendicularment, i també s'ha de considerar la continuïtat d'aquella cap al Sud, la qual cosa no contempla el projecte proposat. Així doncs la prolongació de la carretera afecta a terrenys la classificació dels quals hom proposa de modificar, en els quals caldrà que se suspenguen les actuacions oportunes.  
Vist que d'acord amb les normes 116 i 117 de Coordinació Metropolitana, els plans en tramitació podran aconseguir l'aprovació definitiva, llevat de les àrees afectades, en les quals el planejament quedarà suspès en els seus efectes mentres que el Conseller d'Obres Públiques, Urbanisme i Transports dicte la resolució oportuna.  
Vist que la Modificació de pla general proposada, consistent, bàsicament, en classificar com a sòl urbà d'ús industrial una superfície de terrenys confrontants amb la que ja ha estat classificada en el Pla General adaptat a la Solució Sud de 1966 com a ampliació d'aquest i delimitat pel Nord pel Barranc de Torrent i pel Sud, pel límit exterior d'una via de nova creació, gairebé paral·lela a la carretera del Mas del Jutge (plànol 2.1 del Document) no contradiu les determinacions contingudes en l?Avanç de la Revisió del Pla General de Torrent, aprovat per l'Ajuntament en data 7 de maig de 1987 i sotmès a informació pública. Caldrà fer l'observació expressa que s'entén per vàlida la delimitació abans exposada, i grafiada en el plànol 2.1 en contra del límit grafiat amb línia discontínua en els plànols núm. 2-1 Delimitació i Xarxa Viària, sobre Topogràfic; 2-3 Zonificació i Dotacions; 2-4 Serveis Aigua Potable; 2-5 Serveis Enllumenat; 2-6 Serveis Sanejament; 2-7 Serveis Xarxa Viària i rasants. Igualment, han de quedar sense efecte els paràgrafs següents de la memòria:  
- pàg. 9, apartat c): Característiques naturals del territori.  
Descripció geogràfica i topogràfica.  
Paràgraf «El Polígon està enquadrat entre el barranc de Torrent, que el l'envolta pel seu límit Nord i el Barranc de l'Horteta que el circumda pel seu límit Sud».  
- pàg. 21 f). apartat f). Traçat i característiques de la Xarxa viària.  
Ultima part del paràgraf 1. «Per la part Sud s'obri altra via quasi paral·lela a la carretera del Mas del Jutge, la qual dona accés a tots els terrenys Sud, configurant una illa delimitada pel Sud pel Barranc de l'Horteta.  
Aquests paràgrafs no s'ajusten al grafiat en el plànol 2-1 la delimitació del qual es considera correcta. Es errònia també la superfície objecte de projecte que s?especifica en la pàgina 9 de la Memòria. En lloc de 773,857 M2 que correspondria a una delimitació amb límit Sud ajustat al Barranc de l'Horteta ha de substituir-se per la corresponent a la delimitació correcta abans descrita que és 398,300 m2, la qual cosa suposa un increment de 39,83 Ha del Sòl urbà qualificat com a industrial, tal com s'expressa en l'acord d'aprovació Inicial de l'Ajuntament i en l'informe de Diputació. D'altra banda, en les pàgines 20 i 21 de la memòria es determinen zones per a serveis d'interés social i aparcaments, amb possibilitat d'ubicació d'aquells serveis públics necessaris per a aquesta zona industrial com el parc de Bombers, l'Estafeta de Correus, Serveis Socials i Comercials, etc.. L?emplaçament i la superfície d'aquestes dotacions hom diu que queda perfectament determinat en el plànol núm. 2-3 de Zonificació i Dotacions el qual comprén un total de 24.266 M2 . En l'esmentat plànol s'engloba en la dita superfície la corresponent als esmentats equipaments i la destinada a Estacionament, sense desglossar-ne la superfície que es destina als diversos usos i la ubicació concreta d'aqueixos. Igualment, no es defineix adequadament en les Ordenances la normativa que afectarà als susdits usos.  
Atés que s'ha donat compliment al que preveuen els articles 40.1.b, 41.1 i 2 de la Llei de Règim del Sòl i Ordenació Urbana i articles 115. 116. 125. 126. 127. 128. i 130 del Reglament de Planejament, en quant a la tramitació de la Modificació del Pla General als efectes de les aprovacions inicial i provisional, informacions públiques i estudi d?al·legacions.  
Vists els preceptes legals esmentats, la Llei de Procediment Administratiu i altres disposicions legals de general aplicació, en virtut de les facultats que m'han estat conferides per l'article 35.1.c) de la Llei de Règim del Sòl i Ordenació Urbana, l'article 31.9 de l'Estatut d'autonomia de la Comunitat Valenciana i l?article tercer del Decret del Consell de 16 de març de 1987, pel qual es regulen els òrgans urbanístics de la Generalitat Valenciana.  
He resolt d'aprovar definitivament el Projecte de Modificació de Pla General de València en la zona industrial de Torrent, tret de l?àrea afectada per la carretera de la Xarxa Bàsica Metropolitana que travessa la carretera del Mas del Jutge en el polígon industrial d'aquest mateix nom, afectant a les parcel·les edificables que es grafien en el plànol adjunt, les quals queden en suspens d'acord amb el que estipulaen les normes 115 i 116 de Coordinació Metropolitana, entenent com a delimitació i superfície del nou sòl urbà qualificat la determinada en el Vist núm. 10, on es concreten aspectes ambigus del projecte, així com condicionant la dita aprovació a que la Revisió del Pla General, actualment en procés de formulació, determine la superfície, ubicació i normativa reguladora de cadascuna de les zones destinades a serveis d'interés social (Parc de Bombers, Estafeta de Correus, Serveis Socials i Comercials) i estacionament, amb el desglossament escaient dels 24.266 M2 destinats als esmentats usos que s'estimen necessaris per al bon funcionament del polígon industrial, tenint en compte, a més a més, que equipaments com el Parc de Bombers són regulats expressament per les Normes de Coordinació Metropolitanes.  
Contra aquesta Resolució que no esgota la via administrativa hom pot interposar Recurs de Reposició davant aquest Conseller d'Obres Públiques, Urbanisme i Transports en el termini d'un mes, comptador des de l'endemà de la publicació d'aquesta Resolució, previ al contenciós administratiu davant l'audiència Territorial de València, tenint en compte que aquest últim recurs haurà d'interposar-se en el termini de dos mesos des de la publicació de la Resolució del Recurs de Reposició, si aquesta fóra expressa, o en el termini d'un any des de la data d?interposició del dit Recurs de Reposició, si no fóra objecte de Resolució; tot aixà sense perjudici de la interposició de qualsevol altre recurs que s'estime procedent.  
València, 16 de setembre de 1987. - El Conseller de Obres Públics, Urbanisme y Transportes: Rafael Blasco i Castany.